अल्मा (कॉलोराडो)
अल्मा हे अमेरिकेच्या कॉलोराडो राज्यातील छोटे गाव आहे. हे गाव पार्क काउंटीमध्ये असून येथील लोकसंख्या २७० आहे. अल्मा ब्रेकेनरिज आणि फेरप्ले गावांच्यामध्ये कॉलोराडो ९ वर वसलेले आहे. 

अल्मा ३,२२४ मीटर (१०,५७८ फूट) उंचीवर आहे. हे गाव अमेरिकेमधील कायम वस्ती असलेले सगळ्यात उंचीवरचे गाव आहे. या गावाची स्थापना २ डिसेंबर, १८७३ रोजी मिस्टर जेम्स या व्यापाऱ्याने केली. त्याने या गावाला आपल्या बायको किंवा मुलीचे नाव दिले.

हे गाव रॉकी माउंटन्सच्या मॉस्किटो पर्वतरांगेच्या पायथ्याशी असून येथून अनेक स्की रिसॉर्ट व गिरिभ्रमणमार्ग जवळ आहेत. डिकॅलिब्रॉन या १४,००० फूटांची चार शिखरे पार करणारा मार्ग येथून जवळ असलेल्या काइट लेकपासून सुरू होतो.

संदर्भ आणि नोंदी

कॉलोराडोमधील शहरे
पार्क काउंटी, कॉलोराडो
मिशन ६६,६६६ लेख